[{"text_idx": "#000001", "text": "Oeddech chi\u2019n gwybod bod gwastraff nad ydyw\u2019n bosibl ei ailgylchu yng Nghaerdydd yn cael ei ddefnyddio i greu trydan? Mae Cyfleuster Adennill Ynni Caerdydd sy\u2019n cael ei redeg gan Viridor yn delio a\u0302 350,000 tunnell o wastraff gweddilliol bob blwyddyn, gan greu 30MW o drydan. Mae hynny\u2019n ddigon i greu ynni ar gyfer 50,000 o gartrefi! Mae \u2018na dipyn o wyddoniaeth yn sail i\u2019r dechnoleg ddiweddaraf yma, felly dyma Mark Poole o Viridor i esbonio mwy."}, {"text_idx": "#000002", "text": "Beth yw eich swydd yn Viridor?"}, {"text_idx": "#000003", "text": "Rheolwr y Ganolfan Addysgol a Buddion Cymunedol. Fi sy\u2019n trefnu\u2019r ymweliadau i bob safle \u2013 gan bawb o ysgolion cynradd i wleidyddion. Rhan o fy swydd yw helpu i hybu Cronfa Gymunedol Caerdydd mewn partneriaeth a\u0302\u2019r Prosiect Gwyrdd. Mae\u2019r gronfa\u2019n cyfrannu hyd at \u00a350,000 y flwyddyn i sefydliadau elusennol lleol"}, {"text_idx": "#000005", "text": "Rydym wedi helpu 16 o sefydliadau hyd yn hyn eleni, ac wedi cyfrannu \u00a337,261. Mae gweithio gyda chymunedau yn rhan bwysig o fy swydd ac rydym yn gwirfoddoli ein gwasanaethau i sefydliadau yn ein hardal, fel Cadw Sblot yn Daclus, drwy helpu i gasglu sbwriel gyda\u2019r gymuned."}, {"text_idx": "#000007", "text": "Mae\u2019n darparu ynni adnewyddadwy glan, naill ai ar ffurf trydan neu ynni thermol. Mae\u2019r isgynnyrch i gyd yn cael ei ddefnyddio gan eraill \u2013 naill ai\u2019n cael ei ailgylchu neu ei ailddefnyddio \u2013 ac mae\u2019n lleihau nwyon ty\u0302 gwydr."}, {"text_idx": "#000008", "text": "Pa fath o dechnoleg mae Viridor yn ei defnyddio i gadw\u2019r ynni sy\u2019n cael ei gynhyrchu yn la\u0302n?"}, {"text_idx": "#000009", "text": "Technoleg arloesol o\u2019r radd flaenaf fel y system fonitro allyriadau parhaus, sy\u2019n cadw llygad ar yr allyriadau sy\u2019n gadael y corn simdde bedair awr ar hugain y dydd. Yn ychwanegol, mae\u2019r tyrbin nid yn unig yn creu\u2019r trydan sy\u2019n mynd i\u2019r grid, ond hefyd yn creu ynni thermol i wresogi\u2019r ardal. Mae rhan o\u2019r ager sy\u2019n mynd i\u2019r tyrbin yn cael ei throsglwyddo i wresogi elfennau hanfodol o\u2019r broses."}, {"text_idx": "#000011", "text": "Rydym yn ychwanegu calch a charbon actifedig i niwtraleiddio\u2019r nwyon asid, ac arsugno\u2019r metalau trwm, diocsinau a ffwranau. Unwaith y mae\u2019r cemegau hyn wedi\u2019u hychwanegu, mae\u2019r nwyon o\u2019r corn simdde yn cael eu hidlo drwy sachau enfawr sy\u2019n cael eu galw\u2019n fagiau hidlo. Mae\u2019r rhain yn tynnu\u2019r llwch ma\u0302n a\u2019r adweithiau sy\u2019n cael eu galw\u2019n Waddodion Rheoli Llygredd Aer (GRLlA) Mae ffaniau mawr yna\u2019n tynnu\u2019r nwyon gla\u0302n drwy\u2019r pibelli dw\u0302r, sy\u2019n cael eu rhyddhau ar ffurf tarth o\u2019r simneiau."}, {"text_idx": "#000013", "text": "Tua 120 ymweliad y flwyddyn \u2013 mae hynny\u2019n 2,500 o ymwelwyr. Mae\u2019r rhan fwyaf yn ysgolion cynradd a grwpiau o brifysgolion, ond mae\u2019r gweddill yn cynnwys grwpiau addysgol cymysg, grwpiau proffesiynol, cwmni\u0308au ar gontract a chynghorwyr."}, {"text_idx": "#000014", "text": "Os mai delio a\u0302 gwastraff gweddilliol y mae eich cwmni, pam ddylen ni ailgylchu?"}]